als_Latn dik_Latn sag_Latn
Mund të zvogëlojë rrezikun nga sëmundjet e zemrës
Nëse çaji pihet tri apo më shumë herë në ditë, ai mund të reduktojë rrezikun nga sëmundjet e zemrës, me siguri për shkak të antioksidantëve, ndërsa disa shkencëtarë thonë që çaji i gjelbër dhe i zi ndihmojnë në parandalimin e arterosklerozës.
Mund të reduktojë tumoret
Çaji përmban përbërësin, i cili quhet flavanoid epigallacatechin gallate, i cili është përgjegjës për reduktimin e tumoreve në testimet laboratorike të një studimi skocez. Mjekja Christine Dufes, udhëheqësja e hulumtimit, ka thënë se si çaji ka reduktuar madhësinë e tumorit, ndërsa te disa raste tumoret janë zhdukur tërësisht.
Ilaç potencial për kancerin e prostatës
Shkencëtarët kanë zbuluar metodën, e cila me kombinimin e arit dhe çajit të gjelbër vret qelizat e kancerit të prostatës. Metodën e kanë publikuar në “Proceedings of the National Academy of Sciences”, ndërsa kanë thënë se si tek minjtë kanë arritur të reduktojnë tumorin në 80 për qind të rasteve. Çaji shërben si bartës i grimcave radioaktive të arit, të cilat pastaj i vrasin qelizat e kancerit në prostatë.
Përmirëson vitalitetin në moshë më të vjetër
Studimi i kryer në 14 mijë njerëz më të moshuar se 65 vjeç, i publikuar në “American Journal of Clinical Nutrition”, ka treguar që personat më vitalë ishin pikërisht ata që pinin çaj të gjelbër. Duke pirë çajin njerëzit më të vjetër do të kenë më pak probleme gjatë veprimeve si pastrimi apo larja dhe veshja.
Ul tensionin e gjakut
Edhe pse nuk mund të identifikohet saktë komponenti i çajit të zi, i cili e bën këtë, ai e ul pak tensionin e gjakut, thotë një studim australian.
Forcon imunitetin
Çaji i gjelbër rrit numrin e qelizave T në trup, të cilat janë të rëndësishme në sistemin e imunitetit, por edhe “mëson” të gjitha qelizat e sistemit të imunitetit për t’i njohur më mirë bakteret dhe dëmtuesit apo keqbërësit në trup.
Ndihmon gjatë dobësimit
Disa hulumtime sugjerojnë se si pirja e pesë filxhanëve çaj në ditë ndihmon gjatë humbjes së kilogramëve, veçanërisht në zonën e barkut.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn